Esports presenta la 19a edició del Campus Delfín
09 de maig 2017

​![](/media/ibsfhlaj/85_c_dsc_0142.jpg)  
  

La regidoria d'Esports de l'Ajuntament de Sagunt presenta la 19a edició del _Campus Delfín_. Es tracta d'unes activitats físico-recreatives i aquàtiques que es desenvoluparan des del 22 de juny al 31 de juliol.

Les preinscripcions començaran el dilluns 15 de maig amb al voltant de 300 places disponibles. Les ubicacions per a la tramitació seran la piscina internuclis i la Casa de la Joventut. La preinscripció no garantirà la plaça, en cas que la demanda sobrepasse l'oferta es procedirà a realitzar un sorteig previst per a l’1 de juny. Com a novetat d'enguany, el sorteig es farà per assignació numèrica. Els germans o germanes dels triats en el sorteig i que estiguen preinscrits, tindran plaça automàticament.

Els llistats dels admesos, així com la llista d'espera, estaran a la disposició del públic en la web de l'Ajuntament de Sagunt i en les oficines d'Esports. El període de matriculació serà del 5 al 9 de juny en la piscina internuclis o telefonant al 962655879.

El regidor d'Esports, Miguel Chover, espera que passen **“més de 300 xiquets i xiquetes perquè facen diferents activitats esportives, lúdiques i festives. L'objectiu és poder portar a xiquets i xiquetes que van des dels 3 anys fins als 12 perquè puguen fer durant una quinzena o dues algunes activitats físiques esportives des de l'entreteniment i la diversió”.**

**“Al voltant de 20 persones, entre monitors i ajudants, estaran amb els xiquets i les xiquetes”,** assegura el regidor. A més, aprofita per a **“agrair el treball de tot l'equip d'Esports que novament ha estat a l'altura”.**

El Campus ofereix dos períodes per a la celebració d'estes activitats: del 22 de juny a l'11 de juliol i del 12 de juliol al 31 de juliol. Els grups també estaran dividits respecte a les edats: Delfinfancia per a xiquets i xiquetes de 3 a 5 anys i Delfinmanía entre 6 i 12 anys.

Els preus del campus es mantenen respecte a l'any passat. Per a residents el cost d'un període sense menjador són 66 euros; amb menjador 133 euros; el cost de dos períodes sense menjador són 132 euros; amb menjador 266 euros. Per als no residents un període sense menjador són 165 euros; amb menjador 332 euros; el cost de dos períodes sense menjador són 330 euros, amb menjador 664 euros.

Els horaris per a la preinscripció són: oficina d'Esports de la piscina internuclis de dilluns a divendres de 9.00 h a 14.00 h i dilluns i dimecres de 17.00 h a 19.00 h. En el pavelló Casa de la Joventut els dimecres de 10.00 h a 13.00 h i dimarts i dijous de 17.30 h a 19.30 h. A més, també es pot realitzar a través de la seu electrònica en [www.aytosagunto.es](/)  

Els horaris de matriculació seran en la piscina Internuclis de dilluns a divendres de 9.00 h a 14.00 h, i de manera excepcional amb cita prèvia telefonant al 962655879 de dilluns a divendres de 19.00 h a 21.00 h.

![](/media/mrhoijts/86_cartel_cuerpo_cast.jpg)  
  

*   [](http://www.facebook.com/sharer.php?u=https://aytosagunto.es/va/actualitat/esports-presenta-la-19a-edicio-del-campus-delfin/ "Facebook")
*   [](http://twitter.com/share?url=https://aytosagunto.es/va/actualitat/esports-presenta-la-19a-edicio-del-campus-delfin/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-presenta-la-19a-edicio-del-campus-delfin/ "Linked In")
*   [](mailto:?body=https://aytosagunto.es/va/actualitat/esports-presenta-la-19a-edicio-del-campus-delfin/)